b'\n_START_ARTICLE_\nJaroslav Krej\xc4\x8d\xc3\xad (poliitik)\n_START_PARAGRAPH_\nJaroslav Krej\xc4\x8d\xc3\xad (27. juuni 1892 Konice \xe2\x80\x93 18. mai 1956 Praha) oli T\xc5\xa1ehhoslovakkia jurist ja poliitik._NEWLINE_Ta l\xc3\xb5petas 1915. aastal Prahas Karli \xc3\xbclikooli \xc3\xb5igusteaduse alal ja t\xc3\xb6\xc3\xb6tas seej\xc3\xa4rel erinevatel ametikohtadel avalikus sektoris. 1930. aastatel oli ta lisaks sellele riigi\xc3\xb5iguse \xc3\xb5ppej\xc3\xb5ud Masaryki \xc3\xbclikoolis._NEWLINE_12. detsembrist 1938 kuni 15. m\xc3\xa4rtsini 1939 oli ta justiitsminister Rudolf Berani valitsuses. T\xc5\xa1ehhoslovakkia okupeerimise ja B\xc3\xb6\xc3\xb6mi- ja M\xc3\xa4\xc3\xa4rimaa Riigiprotektoraadi moodustamise j\xc3\xa4rel j\xc3\xa4i ta justiitsministriks edasi ning oli sellel ametikohal kuni 5. maini 1945. Lisaks sellele oli ta 19. jaanuarist 1942 kuni 19. jaanuarini 1945 B\xc3\xb6\xc3\xb6mi- ja M\xc3\xa4\xc3\xa4rimaa Riigiprotektoraadi peaminister._NEWLINE_Teise maailmas\xc3\xb5ja j\xc3\xa4rel vahistasid T\xc5\xa1ehhoslovakkia v\xc3\xb5imud Krej\xc4\x8d\xc3\xad ja 6. augustil 1946 m\xc3\xb5isteti ta 25 aastaks vangi. Ta suri vanglas 1956. aastal.\n_START_SECTION_\nIsiklikku\n_START_PARAGRAPH_\nJaroslav Krej\xc4\x8d\xc3\xad poeg Jaroslav Krej\xc4\x8d\xc3\xad (1916\xe2\x80\x932014) oli t\xc5\xa1ehhi \xc3\xbchiskonnateadlane, tunnustatud politoloogia ja kultuurisuhete ekspert.'